[{"text_idx": "#000006", "text": "Mae S4C yn derbyn y rhan fwyaf o'u harian - \u00a3 75 miliwn - o ffi drwydded y BBC, gyda \u00a37 miliwn yn uniongyrchol gan Lywodraeth y DU."}, {"text_idx": "#000007", "text": "Wrth lansio Papur Gwyrdd ac ymgynghoriad cyhoeddus ar ddyfodol y BBC, dywedodd Mr Whittingdale wrth ASau mai S4C oedd un o'r gwasanaethau wedi eu gwarchod yn ystod cyfnod siarter flaenorol y BBC."}, {"text_idx": "#000008", "text": "Wrth gyfeirio at ei ddatganiad yn gynharach yn y mis, dywedodd: \"Bydd disgwyl i S4C ddod o hyd i arbedion tebyg i rai yn y BBC\"."}, {"text_idx": "#000010", "text": "Galwodd Mr Bryant ar yr ysgrifennydd i warchod cyllid S4C ac i ymgynghori gyda llywodraeth a phobl Cymru cyn gwneud ynrhyw benderfyniad."}, {"text_idx": "#000011", "text": "\"Mae'r Ysgrifennydd Gwladol yn dweud bod cyllid S4C wedi ei warchod yn ystod y cyfnod siarter diwethaf - nid dyma farn unrhyw un yng Nghymru,\" meddai."}, {"text_idx": "#000013", "text": "\"Prin fod cyfeiriad at hyn yn y Papur Gwyrdd o gwbl, felly rwyf yn cymryd nad yw'n cael ei ystyried yn ddifrifol.\""}, {"text_idx": "#000014", "text": "Wrth ymateb i alwadau tebyg AS Llanelli, Nia Griffith, dywedodd yr Ysgrifennydd Diwylliant fod ymrwymiad i S4C \"o fewn y ddwy flynedd nesaf\" a'i fod yn gobeithio cynnal trafodaethau gyda rheolwyr y sianel yn y dyfodol agos."}, {"text_idx": "#000015", "text": "Mae'r ddogfen ymgynghori yn dweud fod ro\u0302l y BBC wrth gefnogi ieithoedd cynhenid \u200b\u200bo fewn Ynysoedd Prydain yn \"arbennig o bwysig\"."}, {"text_idx": "#000017", "text": "Mae'n dweud bod y ffaith fod cost fesul awr rhaglenni radio yn yr iaith Gymraeg yn uwch nag allbwn Saesneg \"yn codi pryderon yngly\u0302n a\u0302 gwerth am arian\"."}, {"text_idx": "#000018", "text": "Dywedodd Aled Powell, llefarydd darlledu Cymdeithas yr Iaith: \"Wrth edrych ar yr ymgynghoriad, mae S4C a'r Gymraeg yn edrych yn ymylol i'r ddogfen."}, {"text_idx": "#000021", "text": "\"Nid sianel gyffredin yw S4C, ond darlledwr a sefydlwyd gan ymgyrch dorfol gyda nifer o bobl yn aberthu eu rhyddid i ddod a\u0302 hi i fodolaeth.\""}, {"text_idx": "#000025", "text": "\u2018Dwi\u2019n byw efo\u2019r Aussies \u2013 felly dwi isio ennill!\u2019"}, {"text_idx": "#000028", "text": "Ifan Phillips a'i bositifrwydd i'r dyfodol"}, {"text_idx": "#000030", "text": "Siarad am dy ffydd? Haws dweud na gwneud!"}]